The Malta Independent: L-istorja ewlenija fuq l-ewwel paġna ta’ The Malta Independent tistaqsi jekk l-aħbar tajba ħafna li l-Prim Ministru wiegħed li se jagħti fl-aħħar jiem hux relatata mal-possibilta li l-Air Malta tidħol fi ftehim kumerċjali mal-linja tal-ajru Ċiniża il-Cathay Pacific. L-arrest tal-ġurnalista Ingliż tal-BBC Chris Packam dwar filmati tal-kaċċa fuq l-għasafar fir-Rebbiegħa u r-reazzjoni tal-ġurnalisti Ingliżi għall-iżviluppi, Malta fil-mira ta’ attakki tal-membri tal-media Ingliża. Immigrazzjoni irregolari: Mistennija mewġa oħra ta’ immigrazzjoni illegali fl-ibħra tal-Mediterran. 800 immigrant illegali mistennija jippruvaw jaqsmu mill-pajjiżi tal-Afrika ta’ Fuq għall-Ewropa fil-jiem li ġejjin. In-Nazzjon: Miljuni għal tal-qalba f’ħames snin. 12-il-persuna li qabel Marzu tal-2013 kienu jaħdmu mal-Partit Laburista bejniethom, f’ħames snin, se jkunu ħadu minn tal-anqas €3 miljun mit-taxxi tal-poplu Malti u Għawdxi. Politika: Il-Partit Nazzjonalista tarka tal-ħaddiem. It-tema tal-attività politika ndirizzata mill-Kap tal-Oppożizzjoni Simon Busuttil li saret lbieraħ fil-Ħamrun bħala parti mill-attività politika tal-Partit Nazzjonalista. Malta Today: Il-membri tal-kabinett jitħallew fid-dlam hekk kif il-prim ministru Joseph Muscat qed jipproponi d-dikriminalizzazzjoni tal-kannabis. Stħarriġ tal-Malta Today indika li ‘l fuq minn 33 fil-mija ta’ dawk li ħadu sehem fis-survey qalu li jaqblu mat-tneħħija tal-akkużi kriminali assoċjati mal-użu tad-droga cannabis għall-għanijiet rikreattivi. Times: Storja ritratt li turi lill-eks-prim ministru Lawrence Gonzi waqt il-programm ta’ diskussjoni fuq TVM Times Talk flimkien mal-ministru tal-affarijiet barranin George Vella dwar l-għaxar anniversarju tas-sħubija ta’ Malta fl-Unjoni Ewropea Quddiem il-Maġistrat Tonio Micallef Trigona kompliet tinstema’ l-kumpilazzjoni fil-konfront ta’ Jason Galea ta’ 39 sena minn Birżebbuġa u George Galea ta’ 41 sena minn San Ġiljan akkuzati bil-qtil ta’ Mario Camilleri magħruf bħala l-Imnieħru li kellu 51 sena, u ta’ ibnu Mario li kellu 21 sena. Alfredo Attard jixhed li kien imwiegħed €7000 biex jaħraq lill-kadavri u kif difen lill-missier u lill-iben fl-istess ħofra. L-isqof awżiljarju Charles Scicluna jgħid li t-teknoloġija li qed jipproponi l-gvern bħala alternattiva għad-difna mhix skont it-tagħlim tal-Knisja Kattolika. l – o rizzont: L-abbużi minn patrijiet fuq tfal immigranti fl-Awstralja inklużi Maltin. Jistaqsi: Ġustizzja fil-qrib għal tfulija mitlufa? Tkompli tinstema’ l-kumpilazzjoni dwar il-qtil tal-Imnieħru u ibnu. Jason Galea ippjana li joqtol persuna oħra. Il-Prim Ministru Joseph Muscat jiżvela waqt laqgħa politika fin-Naxxar li se jħabbar l-aħbar it-tajba għall-familji Maltin u Għawdxin. Iwiegħed aktar stabbilità lill-familji illum.